Roy Mosnesset

1. Hva er din kirkelige bakgrunn, og hva har du vært mest engasjert i?

*Etter at jeg tok i mot Jesus som min Frelser og Herre i 1980, så var jeg 5 år i Oppsal menighet, deretter 25 år i frimenigheter og de siste 5 årene tilbake i Oppsal menighet. Jeg var på 1980 tallet med i Familiekoret i menigheten og hjalp til med Søndagsskolen. I den senere tid har jeg vært med som forbeder og medlem i bygg- og anleggskomiteen.*

1. Hva er din motivasjon for å stille til valg?

*Min motivasjon sammenfaller med menighetens visjon. Jeg brenner for at mennesker skal møte Jesus, at de skal bli opplært i troen og leve et liv som Kristi disipler og etterfølgere. Jeg håper å kunne bidra i menigheten til dette, blant annet gjennom Alpha-arbeidet.*

1. Hvilke utfordringer og muligheter se du i den kommende fireårsperiode for Den norske kirke?

*Vi er inne i en spennende tid for den norske kirke. Det er en brytningstid. Kirken og dens lære vil komme mer i fokus* *i samfunnet, og det gir oss muligheten til å fortelle Jesu sanne evangelium.*

1. Hvilke spesielle utfordringer står Oppsal sokn overfor, og hva vil du ha ditt hovedfokus på?

*Nettopp fordi det er så mange røster i tiden, som forsøker å fordreie Guds ord, mener jeg det er viktigere enn noen gang at folk på Oppsal får høre en klar forkynnelse. I tillegg til gudstenesten er det etter min mening nødvendig med sammenkomster der det blir undervist fra Bibelen, der vi kan be sammen og ikke minst synge lovsanger. Gleden i Herren er vår styrke!*